अपराधी को पकड़ने पहुंची पुलिस तो रिश्तेदारों ने टीम पर कर दिया हमला, ASI घायल  
अपराधी के घर पहुंची थी पुलिस टीम
एएसआई का सिर फोड़ दओ 
फर्जी बिक्री और जालसाजी का है मामला
राजस्थान पुलिस का एक सहायक उपनिरीक्षक (एएसआई) सोमवार को उस वक्त गंभीर रूप से घायल हो गया जब एक फरार अपराधी के रिश्तेदारों ने पुलिस दल पर हमला कर दिया. अधिकारियों ने बताया कि पुलिस टीम फरार अपराधी को गिरफ्तार करने गई थी. गुमानपुरा पुलिस थाने के प्रभारी मनोज सिंह सिकरवाल ने बताया कि कोटा के गुमानपुरा पुलिस थाने के एएसआई महेंद्र सिंह के सिर पर चोट आई है और उन्हें पांच टांके लगे हैं. 
सिकरवाल ने बताया कि बूंदी जिले के तलेरा थाना क्षेत्र के अंतर्गत आने वाले बरांदून गांव में पुलिस टीम पर फरार अपराधी मुकेश मीणा के परिवार के सदस्यों और रिश्तेदारों ने लोहे की छड़ों एवं डंडों से हमला किया. उन्होंने बताया कि मीणा 2018 में जमीन की फर्जी बिक्री एवं जालसाजी के मामले में वांछित था.